SLOVENSKÁ JAZDECKÁ FEDERÁCIA



 SKÚŠKY ZÁKLADNÉHO VÝCVIKU

 / voltíž /

 Platné od 1. novembra 2016

*Slovenská jazdecká federácia /SJF /stanovuje nasledujúce podmienky k získaniu jazdeckej licencie – disciplína voltíž:*

*K získaniu jazdeckej licencie je potrebné vykonať Skúšku základného výcviku / SZVJ / za nasledujúcich podmienok .*

1. Za usporiadanie a organizáciu SZVJ zodpovedá príslušná oblastná organizácia SJF / voltižna komisia /. Členské subjekty SJF môžu SZVJ organizovať len s jej oficiálnym poverením. Iné SZVJ SJF neakceptuje.

2. Uchádzač musí v danom roku dovŕšiť vek minimálne 3 / tri / roky a nebola mu ešte vydaná jazdecká licencia.

3. Uchádzač musí byť prihlásený trénerom jazdectva alebo cvičiteľom, ktorý potvrdí absolvovanie základného výcviku uchádzača. Uchádzač priloží lekárske potvrdenie o zdravotnej spôsobilosti spolu so súhlasom zákonného zástupcu.

4. Uchádzač musí absolvovať praktickú časť na barely / konskom trenažéry /, uchádzači starší ako 10 rokov / vrátane / okrem praktickej časti preveria svoje znalosti formou písomného testu.

5. SZVJ sa môžu konať popri barelových pretekoch /po skončení poslednej barelovej súťaže/, alebo na pretekoch Slovenského voltížneho pohára /po skončení poslednej voltižnej súťaže/, alebo individuálne. Uchádzač sa môže zúčastniť ako pretekár pretekov SVP po absolvovaní SZVJ a zaplatení licencie jazdca.

6. Vzhľadom na to, že skúšky sa zúčastňujú jazdci / deti / od 3./ troch / rokov , ktoré ešte nevedia čítať a písať, týmto sa u nich upúšťa od písomného testu.

7. Minimálny počet uchádzačov SZVJ nie je stanovený, maximálny počet je 30.

8. Zápisné ku skúške je 5,- eur a je príjmom poriadajúcej oblasti SJF. V prípade neúspešnej skúšky sa zápisné nevracia.

OPRAVNÉ SKÚŠKY :

1. Jazdec, ktorý neuspeje v praktickej skúške, opakuje praktickú skúšku na najbližšom barelovom/voltížnom preteku, alebo individuálne. Uchádzač, ktorý neuspeje v teoretickej časti opakuje test o 1 mesiac.

2. Zápisné k opravnej skúške je 5,- eur a je príjmom poriadajúcej oblasti SJF. V prípade neúspešnej skúšky sa zápisné účastníkovi nevracia.

Prerušenie skúšok :

V mimoriadnom prípade môže komisia zo závažných dôvodov uchádzača zo skúšky vylúčiť /nedovolí mu skúšku ukončiť/.

HODNOTENIE UCHÁDZAČOV :

1. Uchádzačov hodnotia 1-2 rozhodcovia /skúšajúci/ zo zoznamu voltížnych rozhodcov SJF, ktorých nominuje voltížna komisia, alebo usporiadateľ barelových, voltížnych pretekov.

2. V praktickej časti uchádzač predvedie na barely jednotlivé cviky /povinná zostava D1/:

 základný sed – upažiť

 lastovička kľačmo

 kľak s upažením

 zášvih s nohami spolu

 polovičný mlyn

 predšvih s nohami roznožmo

 odskok z dámskeho sedu dnu

V teoretickej skúške základných znalostí formou testu je požadovaných 25 správnych odpovedí z 30 otázok, ktoré vyberie skúšobná komisia podľa vekových dispozícií uchádzačov.

3. Výrok skúšajúcich je : „absolvoval“ alebo „ neabsolvoval“.

4. Na záver skúšok prebehne vyhodnotenie uchádzačov. Každý uchádzač dostane protokol o „ splnení“ respektíve „ nesplnení“ skúšky. Protokol o splnení skúšky sa stáva súčasťou žiadosti o vydanie jazdeckej licencie SJF.

5. Predseda skúšobnej komisie /hlavný rozhodca/ otvára skúšky, vykoná inštruktáž, na záver skúšky vyhodnotí a odovzdá uchádzačom protokoly o ich vykonaní. Písomný protokol o priebehu celých skúšok doručí do 7 dní príslušnej oblasti SJF a na sekretariát SJF.

6. SJF bez riadne vyplneného a oblastnou organizáciou SJF potvrdeného protokolu nevydá licenciu SJF. Je preto v záujme uchádzačov, aby požadovali od organizátora protokol o vykonaní SZVJ, ktorý spĺňa všetky náležitosti**.**

SMERNICE PRE SKÚŠKY:

Skúšky základného výcviku – disciplína voltíž sa môžu konať v prípade, že usporiadateľ zabezpečí nasledovné podmienky:

1.Vonkajší priestor, hala, telocvičňa, miestnosť pre umiestnenie barela /konský trenažér/, žinienky

2. Dostatočný personál

**Zoznam otázok a odpovedí pre skúšky základného výcviku jazdca**

1. **Kto organizuje jazdecký šport v SR ?**

Slovenská jazdecká federácia /SJF/

1. **Aký je názov medzinárodnej jazdeckej federácie?**

Federation Equestre Internationale /FEI/

1. **Čím sa riadia jednotlivé súťaže všetkých disciplín jazdeckého športu?**

Všeobecné pravidlá SJF

1. **Aký vek musia dosiahnuť voltížne kone, aby mohli štartovať na pretekoch SVP a aký na medzinárodných pretekoch?**

Na Slovensku od 5 rokov, na medzinárodných pretekoch od 7 rokov.

1. **Aké sú potrebné doklady jazdca a koňa pre štart na pretekoch ?**

Platná licencia jazdca, pas koňa s platnými veterinárnymi vyšetreniami a vakcináciami, platná licencia koňa, na medzinárodných pretekoch FEI pas koňa.

1. **Aké sú zásady prvej pomoci pri úraze jazdca**?

Ak je postihnutý v bezvedomí – okamžite volať prvú pomoc, zaistiť dýchanie, dať ho do stabilizovanej polohy, nehýbať s ním ak to nie je vyslovene potrebné, ak je jazdec pri vedomí – podľa rozsahu zaistených poranení zavolať prvú pomoc prípadne dopraviť jazdca do nemocnice.

1. **Čo musí obsahovať lekárnička v jazdeckom zariadení?**

Niekoľko rýchloobväzových náplastí ,sťahovací obväz, lieky tlmiace bolesť, prostriedok na dezinfekciu rán, obväzové balíčky vo veľkosti malá, stredná a veľká, 2 trojrohé šatky, sterilne obväzové štvorce 10 x 10 cm, gázový obväz, zatváracie špendlíky, leukoplast, nožnice, jednorazové rukavice, lepiaca páska, návod prvej pomoci, zoznam všetkých dôležitých telefónnych čísel.

1. **Aké sú základné chody koňa ?**

KROK

KLUS

CVAL

1. **Aké sú kategórie pretekárov na pretekoch** SVP?

Mladšie deti, staršie deti, juniori, seniori, dvojice, skupiny: detské , juniorské a seniorské.

1. **Aké typy súťaží sú usporiadavané vo voltíži?**.

Preteky zaradené do voltížneho pohára /preteky SVP/, medzinárodné preteky CVI, Majstrovstvá Slovenska, Majstrovstvá Európy a Majstrovstvá Sveta.

**11. Aký vek musia spĺňať jazdci v jednotlivých kategóriách? Vypíš vek i kategóriu.**

Mladšie deti do 9 rokov vrátane, staršie deti od 9 – 12 rokov vrátane, juniori od 12 – 18 rokov, seniori nad 18 rokov, skupiny juniorské do 18 rokov, seniorské nad 18 rokov, detské do 9 rokov vrátane.

1. **Aký vek musí dosiahnuť lonžér aby sa mohol zúčastniť pretekov SVP?**

Lonžér musí mať minimálne dovŕšených 18 rokov. Horná veková hranica nie je obmedzená.

1. **V akom chode ide kôň na pretekoch SVP a v akom na medzinárodných pretekoch?**

Preteky SVP – kôň cvála alebo ide v kroku na ľavú ruku. Nie je povolený kontracval.

Preteky FEI (medzinárodné) – kôň sme iba cválať. Nie je povolený kontracval.

1. V akých súťažiach sa preteká na voltížnych pretekoch .

Súťaž skupín, súťaž jednotlivcov, súťaž dvojíc.

1. **Ako rozhodca identifikuje či je správny pretekár na koni?**

Jednotlivci musia mať štartovné číslo od organizátora na pravej ruke alebo pravej nohe. V skupine cvičenci musia mať číslo / 1 až 6 / na pravej nohe alebo chrbte, čísla musia byť vysoké 10 – 12 cm, jasne a ľahko viditeľné.

1. **Aký úkon nesmie byť vynechaný pri vstupe na štartový kruh a odchod z neho?**

Pri každej zostave lonžér a cvičenec/cvičenci pozdravia rozhodcu A pred cvičením a po ňom, ako prejav zdvorilosti.

1. **Čo všetko zahŕňa výstroj voltížneho koňa** .

Hladké zubadlo,dva vyväzováky, voltížne hmadlá s pásom pod hmadlá, lonžka, lonžovací bič, veľká chrbtová poduška.

1. **Aké zostavy sa predvádzajú v jednotlivých kategóriách?**

Súťaž skupín – povinná zostava a voľná zostava, súťaž jednotlivcov – povinná, voľná zostava a technická zostava, súťaž dvojíc – voľná zostava.

1. **Aké cviky obsahuje povinná zostava – mladšie deti**?

Naskočenie, základný sed upažiť, lastovička kľačmo, kľak s upažením, zášvih s nohami spolu, polovičný mlyn, predšvih s nohami od seba, odskok dnu.

1. **Aké cviky obsahuje povinná zostava - staršie deti, juniori**.

Naskočenie, základný sed, váha, malý mlyn, strih tam, strih späť, stoj, odskočenie zo sedu obkročmo dnu.

1. **Aké cviky obsahuje povinná zostava - seniori**.

Naskočenie, váha, mlyn, strih tam, strih späť, stoj, prvá časť odskočenia do sedu bokom, odskočenie von zo sedu.

1. **Z akých cvikov pozostáva voľné zostavy** a na koľko cvalových skokov sa predvádzajú.

Voľné zostavy sa skladajú zo statických alebo dynamických cvikov, statické cviky musia byť predvedené najmenej na 3 cvalové skoky.

1. **Ako rozdeľujeme kone podľa pohlavia ?**

Kobyla, žrebec a valach.

1. **Popíš zásady správneho kŕmenia a napájania koní / základné krmivá, spotreba vody../**

Kone kŕmime cez deň v presne stanovený čas, denná kŕmna dávka je rozdelená: 25% ráno, 25% obed a 50% večer. Voda musí byť zdravotne nezávadná, čistá bez zápachu, najlepšie v adlibidnom množstve, v priemere počítame pre koňa s hmotnosťou 500 kg asi 40 l vody. a spotreba vody závisí od plemena, veku, pracovného zaťaženie, ročného obdobia,a u kobýl od laktácie. Základné krmivá : seno lúčne, ovos, kŕmna slama, kŕmna repa, mrkva. Krmivo nesie byť namrznuté, zaplesnené, zaparené či stuchnuté.

1. **Aká je telesná teplota koní?**

37,5 - 38,0 °C dospelý koň.

1. **Aké sú zásady bezpečnosti práce pri ošetrovaní koní a prístup ku koňom**?

Predtým, ako pristúpime ku koňovi musíme ho vždy osloviť, predídeme tým možnosti zľaknutia a tým možnej neželanej reakcie. Ku koňovi pristupujeme vždy z ľavej strany a bez zbytočných rýchlych pohybov, ktoré by koňa mohli vystrašiť.

1. **Ako ošetrujeme kone pred a po výcviku**.

Kone sú očistené česákom, ktorým sa srsť po celom tele oblúkovými pohybmi očistí, a mäkkou kefou sa zotrie prach. Keď sa na kefe prach nahromadí, kefa sa otrie o česák, aby sa zbavila prachu. Z hygienického hľadiska je kone najsprávnejšie čistiť mimo stajne, lebo čistením sa veľmi rozvíri prach v stajni. Nozdry, okolie očí, vonkajšie pohlavné ústroje a okolie konečníka očistíme osobitnou mäkkou a čistou handrou. Kone, ktoré sú po práci spotené a znečistené, treba hneď vyčistiť. Spoteného koňa najskôr vysušíme, a to za teplého počasia predvádzaním na slnku, pri nepriaznivom počasí slamenými vechťami. Po osušení ho riadne vyčistíme. Hrivu a chvost čistíme hrebeňom alebo kefou, ale opatrne, po pramienkoch, aby sme nevytŕhali vlásie. Kone sa nemajú čistiť pri kŕmení, aby sa nevyrušovali.

1. **Vysvetli význam podkúvania a ošetrovania kopýt.**

Ošetrovanie kopýt je veľmi dôležité ,pomáha udržať dobrý zdravotný stav a pracovnú spôsobilosť koní. Kopytá sa najviac znečisťujú a poškodzujú v maštali,čím sa narúša kvalita kopytnej rohoviny. Keď chceme udržať kopyto zdravé, pevné a pružné, musíme ho pravidelne čistiť, a upravovať. Úprava kopýt spočíva v pravidelnej korektúre a podkúvaní v intervaloch každých 6 týždňov u podkutých koní a každé 4 týždne u bosých koní.

1. **Aké sú základné farby koní a aké poznáme zvláštnosti sfarbenia koní?**

Beluš , ryšiak , hnedák , vraník , plavák , žlták (izabela) ,strakoš , albín. K zvláštnostiam sfarbenia patrí aj prekvitnutosť , škvrnitosť , bodkovanie , grošovanie.

1. **Aké sú získané odznaky koní?**

Výpaly, rany, jazvy.

1. **Aké sú vrodené odznaky koní?**

Sú to najme biele odznaky v dosledku nedostatočného sfarbenia srsti popisované na hlave a na končatinách.V prípade , že koň nemá biele odznaky sa koň identifikuje podľa tvaru gaštanov , alebo podľa vírov .

1. **Aká je dĺžka žrebnosti u kobýl** ?

333 dní.

1. **Aké sú zlozvyky koní ?**

Tkalcovanie / hodinárčenie /, klkanie / prehĺtanie vzduchu /, hryzenie,kopanie.

1. **Vymenuj a popíš funkciu ochranných pomôcok pre koňa vo voltiži**.

Chrániče predných a zadných nôh, bandáže – zabraňujú poraneniu nohy.

1. **Aké sú základné zásady prepravy koní – dopravné prostriedky, výstroj koňa.**

Ako dopravné prostriedky sa používajú špeciálne upravené nákladné autá, prípadne kamióny. Ďalej sa používajú prívesné vozíky za osobné automobily špeciálne určené na prepravu koní, ktoré sa vyrábajú pre 1 -4 kone. Výstroj koňa je zložená zo špeciálnych prepravných chráničov, ktoré chránia nohy pred poranením počas prepravy, v prípade potreby sa používajú chrániče na chvost, používajú sa u koní, ktoré sa počas prepravy opierajú chvostom o zadnú stenu dopravného prostriedku. V prípade nepriaznivého počasia deka.

1. **Aké sú základné jazdecké disciplíny ?**

Skoky, drezúra, všestranná spôsobilosť / military /, vytrvalosť, voltiž, záprahy, western .

1. **Koľko minút trvajú voltížne zostavy na pretekoch SVP /povinná zostava, voľná zostava, technická zostava/**

Povinná zostava jednotlivco nemá časové obmedzenie, v skupinách je časový limit 6 minút.

Voľná zostava:

jednotlivci – 1 minúta,

skupiny – 4 minúty

dvojice – 1,5 minúty

Technická zostava:

Jednotlivci – 1 minúta,

1. **Ktoré cviky musia byt zahrnuté do technickej zostavy jednotlivcov ?**

Náskok na krk kotúľom, kotúľ na chrbte koňa, ihlica v protismere, výskok z kľaku do stoja v protismere, lavička

1. **Aké sú oficiálne webové stránky jazdecký športu na Slovensku ?**

www.sjf.sk, www.voltiz.sk

1. **Koľko rozhodcov rozhoduje majstrovstvá Slovenska vo voltíži?**

6

Odporúčaná literatúra

M.Halo – J. Mlynek \_ M. Šurda – E. Kovalčík: Jazdectvo a Dostihy

Garmond Nitra, 2001

I.Vencour: Učební texty pro školení a zkoušky cvičitelů jezdectví

ČJF Praha, 1997

Voltižné pravidlá – 9. vydanie

2015



 **Záverečný protokol o Skúškach základného výcviku jazdca**

konaných v : ...........................................................dňa:...........................

Priezvisko Meno Rodné číslo Členský subjekt Výsledok A/N

................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

Predseda skúšobnej komisie : .................................... ..........................................

2. skúšajúci : : ...............................................................................

 Meno Podpis

Potvrdenie oblastnej SJF : ................................... ..........................................

 Meno Pečiatka / podpis

 

**Osvedčenie o vykonaní Skúšok základného výcviku jazdca**

 Konaných v :.......................................................dňa : ........................................

Meno a priezvisko : ................................................................................................

Rodné číslo : ................................................

Adresa : .................................................................................................................

Organizovaný v členskom subjekte : .....................................................................

**Výsledok skúšok :**

Praktická časť : Absolvoval Neabsolvoval

Teoretická časť: Absolvoval Neabsolvoval

**Celkový výsledok : Absolvoval Neabsolvoval**

Predseda skúšobnej komisie : ..................................... .......................................

2. skúšajúci : ..................................... .......................................

 Meno Podpis

Potvrdenie oblastnej SJF : ..................................... .......................................

 Meno Pečiatka / podpis